ВЕРСИЯ 2 – МАЙ 2020[[1]](#footnote-1)

| **КРИТЕРИИ ЗА ПОДБОР НА ОПЕРАЦИИ**  **ПО ОПЕРАТИВНА ПРОГРАМА „ДОБРО УПРАВЛЕНИЕ“ 2014-2020** | | | |
| --- | --- | --- | --- |
| **І** | **ОБЩА ИНФОРМАЦИЯ** | | |
| 1. 1 | **Наименование на процедурата** | | Подкрепа за развитие на капацитета на общините при разработването и изпълнението на проекти, съфинансирани от ЕСИФ |
| 1. 2 | **Приоритетна/и ос/и № и наименование** | | Приоритетна ос № 4 „Техническа помощ за управлението на ЕСИФ“ |
| 1. 3 | **Инвестиционен приоритет № и наименование** | | неприложимо |
| 1. 4 | **Специфична/и цел/и № и наименование** | | Специфична цел № 3  „Подобряване на информираността на обществото за възможностите и резултатите от ЕСИФ в България, както и подобряване капацитета на бенефициентите“ |
|  | **Демаркация и допълняемост** | | Процедурата надгражда резултатите, постигнати от изпълнението на съфинансираните по Оперативна Програма „Техническа Помощ“ (ОПТП) проекти Е-ПОДЕМ – европейски проекти, общински дейности и електронен мениджмънт“ и „Е-ПОДЕМ+“.  Процедурата допълва проект № BG05SFOP001-2.004-0002 „Подобряване капацитета на общинските служители за предоставяне на качествени публични услуги“ на НСОРБ по Процедура BG05SFOP001-2.004 по Оперативна програма „Добро управление“ (ОПДУ). |
|  | **Срок за изпълнение на проекта** | | 2017-2022 г. |
|  | **Териториален обхват** | | Република България |
|  | **Вид на процедурата** | | Процедура чрез директно предоставяне съгласно чл. 25, ал. 1, т. 2 от Закона за управление на средствата от Европейските структурни и инвестиционни фондове |
|  | **Бюджет до (в лева)** | | 6 000 000 |
|  | **Друго (добавя се при необходимост)** | | По тази процедура не могат да бъдат финансирани проекти, които са били физически завършени или изцяло осъществени преди кандидатът да подаде формуляра за кандидатстване. |
| **ІІ** | **СПЕЦИФИЧНИ КРИТЕРИИ ЗА ПОДБОР** | | |
| 1. 1 | **Цели на процедурата** | Повишаване качеството и успешната реализация на общински проекти, съфинансирани от ЕСИФ, вкл. чрез:   * Развитие на капацитета на общинските администрации при подготовката и изпълнението на проекти, съфинансирани от ЕСИФ; * Осигуряване на среда за комуникация и обмен на добри практики в изпълнението на проекти, съфинансирани от ЕСИФ; * Подобряване качеството на документациите по обществени поръчки в изпълнение на проекти, съфинансирани от ЕСИФ. | |
|  | **Допустим кандидат** | Национално сдружение на общините в Република България | |
|  | **Допустими** **партньори** | Неприложимо | |
|  | **Изисквания към кандидата** | Наличие на капацитет за изпълнение на операцията, в съответствие с чл. 125, параграф 3, буква „г“ на Регламент (ЕС) № 1303/2013[[2]](#footnote-2) | |
|  | **Целеви групи** | * общинските ръководства (кметове, заместник-кметове и общински съветници); * служители в общинските администрации, които имат отговорности по управление и/или изпълнение на проекти, съфинансирани от ЕСИФ. | |
|  | **Примерни допустими дейности** | * Дейности за повишаване капацитета на общините за усвояване на средства от ЕСИФ и предотвратяване допускането на грешки и нарушаване на приложимото законодателство, в това число: * Дейности за повишаване капацитета на общините за законосъобразно провеждане на обществени поръчки по проекти, съфинансирани от ЕСИФ; * Дейности за обмен на добри практики и насърчаване на междуобщинското сътрудничество във връзка с реализация на проекти, съфинансирани от ЕСИФ. * Надграждане на ИСУП, вкл. осигуряване на съвместимостта й и обвързването й с ИСУН и обучение на служители в общинските администрации за работа с ИСУП; * Други дейности, които допринасят за изпълнение на целите на процедурата и постигане на предвидените индикатори.   По процедурата са допустими за финансиране дейности по изготвяне и разпространение на анализи и наръчници, както и обучения на служители в общинските администрации, единствено ако са свързани с подготовката и изпълнението на проекти на общинските администрации, съфинансирани от ЕСИФ.  По процедурата не са допустими за финансиране консултации, обучения и публични събития (информационни дни по процедури за предоставяне на безвъзмездна финансова помощ (БФП), обучения за бенефициенти след сключване на административен договор за предоставяне на БФП, обучения във връзка с изпълнение на функциите на междинно звено по ОПРР и др.) за служители на общинските администрации във връзка с подготовката и изпълнението на проекти, съфинансирани от ЕСИФ, ако тези дейности са включени в проекти/ финансови планове за бюджетни линии на управляващите органи или междинните звена, съфинансирани по приоритетните оси „Техническа помощ“ на програми, съфинансирани от ЕСИФ, или във финансови планове за бюджетни линии на дирекция „Централно координационно звено“ в АМС или дирекция „Национален фонд“ в МФ, финансирани по ОПДУ. | |
|  | **Категории допустими разходи** | * Разходи за възнаграждения на служителите на бенефициента за дейности по изпълнение на проекта; * Разходи за разработване на софтуер; * Разходи за материали; * Разходи за организиране и провеждане на мероприятия (в това число: обучения, публични обсъждания със заинтересованите страни, конференции, работни срещи и др. във връзка с изпълнението на основните дейности); * Разходи за услуги; * Разходи за командировки; * Разходи за организация и управление и разходи за информация и комуникация - *в Насоките за кандидатстване ще бъде определен конкретен процент на единна ставка, който ще бъде изчислен в съответствие с Националната методология за определяне на размерите на единна ставка за финансиране на дейности за организация и управление на проекти, съфинансирани от ЕСИФ;* * Други разходи, извършени в изпълнение на допустимите дейности, в съответствие с ПМС № 189/2016 г.[[3]](#footnote-3) | |
|  | **Минимален размер на помощта (в левове) по проекта** | Неприложимо | |
|  | **Максимален размер на помощта (в левове) по проекта** | 6 000 000 | |
|  | **Съфинансиране от страна на бенефициента (ако е приложимо)** | Неприложимо | |
|  | **Процент на подкрепата по правилата на ЕФРР съгл. чл. 98 от**  **Регламент (ЕС) № 1303/2013**  **(ако е приложимо)** | Неприложимо | |
|  | **Друго (добавя се при необходимост)** | Процедурата се реализира извън обхвата на чл. 107, пар. 1 от Договора за функционирането на Европейския съюз.  Финансирането по процедурата на дейностите по проекта, които представляват публични функции на бенефициента съгласно Закона за местното самоуправление и местната администрация или друг нормативен акт (напр. дейности по представляване на общините пред централната власт, участие в подготовката на проекти на нормативни актове в сферата на управлението на средствата от ЕСИФ и др.), не представлява държавна помощ. Всички останали дейности по проекта, съставляващи стопанска дейност на бенефициента, следва да бъдат възложени от НСОРБ на трети лица, чрез провеждането на прозрачни, публични и недискриминационни процедури.  В тази връзка бенефициентът е задължен да изпълни следните условия:   * НСОРБ следва задължително да възлага на външен изпълнител на пазарен принцип, чрез прозрачни, публични и недискриминационни процедури всички дейности, предвидени в проекта (в т.ч. дейността по подготовка на техническото задание за надграждане на ИСУП и разработването на необходимия софтуер за тази цел), които имат характера на стопански дейности. * Възлагането на външен изпълнител, следва да се извършва при спазване на изискванията на приложимата нормативна уредба. * Бенефициентът следва да води отделна счетоводна отчетност за нестопанската и стопанската си дейност с цел избягване на субсидирането на стопанската му дейност със средства по процедурата. * Всички служители на НСОБР в Общинския ресурсно-координационен център, чиито възнаграждения ще се финансират по тази процедура, следва да са наети само за целите на проекта и да не участват в извършваната от сдружението стопанска дейност; * Софтуерът, разработен в резултат от изпълнението на проекта, следва да бъде използван само от общините и не следва да се предоставя на трети лица срещу заплащане. | |
| **ІІІ** | **ИНДИКАТОРИ ПО ОПДУ, ОТНОСИМИ КЪМ ПРОЦЕДУРАТА** | | |
| Издадени информационни материали по вид (ръководства, наръчници, книжки, брошури и информационни листовки и др.) (O4-2)  Брой публични информационни събития (O4-3)  Надградена информационна система | | | |
| **ІV** | **ОБОСНОВКА НА НЕОБХОДИМОСТТА ОТ ПРОЦЕДУРАТА[[4]](#footnote-4)** | | |
| Необходимостта от удължаване на срока за изпълнение на проекта до 2022 г. е обусловено от значителното увеличаване на нуждата от експертна подкрепа на общините – в резултат от реалното стартиране работата на новите управленски екипи, както и от активизиране на дейностите по изпълнение на европейски проекти, но най-вече от   * въведеното извънредно положение в страната и свързаните с него ограничения за провеждане на присъствени дискусионни формати; * проведените през 2019 г. местни избори и намалената в тази връзка активност от страна на общините за ползване на консултантска подкрепа.   В Споразумението за партньорство на Република България, очертаващо помощта от Европейските структурни и инвестиционни фондове за периода 2014-2020 г. се предвижда подкрепа за изграждане на капацитет на общините за по-добро управление на програми и проекти, както и развитие на капацитет на НСОРБ за подпомагане на общинските администрации при разработване на документации за обществени поръчки в изпълнение на проекти, съфинансирани от ЕСИФ.  ОПДУ предвижда подкрепа за повишаването на капацитета и ограничаване на рисковете от неефективно управление и изпълнение на ЕСИФ през програмния период, чрез мерки в следните основни направления:  1. Капацитет за ефективното и ефикасно функциониране на системата за управление на ЕСИФ – включително на НСОРБ – по отношение капацитета на местно ниво и др.;  2. Информация, публичност и прозрачност на изпълнението на ЕСИФ и висока информираност на бенефициентите и всички заинтересовани страни (информационни и комуникационни кампании и други необходими действия за осигуряване на информация и публичност).  По процедурата ще бъде финансиран проект по Приоритетна ос 4 „Техническа помощ за управлението на ЕСИФ“ на ОПДУ, който ще допринесе за постигане на Специфична цел 3 „Подобряване на информираността на обществото за възможностите и резултатите от ЕСИФ в България, както и подобряване капацитета на бенефициентите“ по тази приоритетна ос.  Процедурата надгражда резултатите от проекти (Е-ПОДЕМ и Е-ПОДЕМ+), реализирани от НСОРБ през програмен период 2007-2013 по ОПТП, чрез които бяха решени много от проблемите, които общините срещат при реализацията на проекти, съфинансирани със средства от ЕС – доставена е офис-техника, разработен е специализиран софтуер, осигурена е възможност за обучение в чужбина на ключови общински експерти, изградено е целево звено – ОРКЦ.  Към настоящия момент, общините разполагат с преобладаващата част от необходимите им технически средства – сървъри, компютри, скенери, електронни подписи, софтуер и т.н., с които да се електронизират общинските дейности по подготовка и отчитане на проекти, както и да се създават и съхраняват пълни електронни досиета на проектите. Разработената и внедрена в общините ИСУП позволява както съхраняването в дигитален вид на всички документи по проекта, така и генерирането и съхраняването на обобщена информация за неговото изпълнение. Системата позволява генерирането на различни видове справки (по видове разходи, по видове изпълнители и т.н.), както и обобщаването на данни в реално време в централизирания модул на НСОРБ.  Успешната реализация на предходните проекти допринесе както за по-доброто изпълнение на конкретните изисквания и условия през новия програмен период, така и за идентифициране на следните потребности**:**   * Развитие на общинския експертен капацитет чрез предоставяне на експертна подкрепа (вкл. на място в общините) за подготовка и изпълнение на проекти; * Доразвиване на техническите предпоставки за преминаване към изцяло безхартиено управление на общинските проекти, съфинансирани от ЕСИФ. Необходимо е доразвиване на изградената система ИСУП и осигуряване на съвместимостта й с Информационната система за управление и наблюдение на средствата от Европейските структурни и инвестиционни фондове (ИСУН), както и обвързването й с изградените вътрешни общински системи, при съответна възможност. * Създаване и разширяване на възможности за обмен на добри практики и споделяне на опит „от колега за колега“.   С процедурата ще се осигури подкрепа за общините за успешно разработване и изпълнение на проекти, финансирани от ЕСИФ, чрез:   * доразвиване на ИСУП и предоставяне на среда за обмен на добри практики чрез ползване на обобщена информация за най-често срещани проблеми и техните решения при изпълнение на проекти, съфинансирани от ЕСИФ; * подобряване процеса по възлагане на обществени поръчки от общините; Насърчаване на междуобщинското сътрудничество при реализация на посочените проекти; * подобряване на комуникацията между общините и държавните органи, идентифициране и разпространение на добри общински практики.   Това ще бъде постигнато чрез финансиране на мерки, насочени към:   * повишаване капацитета на общините за усвояване на средства от ЕСИФ чрез предоставяне на експертна подкрепа и предотвратяване допускането на грешки и нарушаване на приложимото законодателство, в това число: * повишаване капацитета на общините за законосъобразно провеждане на обществени поръчки по проекти, съфинансирани от ЕСИФ; * обмен на добри практики и насърчаване на междуобщинското сътрудничество във връзка с реализация на проекти, съфинансирани от ЕСИФ, подготовка и разпространение на консултативни материали (наръчници, справочници и т.н.), включително чрез провеждане на форуми; * надграждане на ИСУП, вкл. осигуряване на съвместимостта й и обвързването й с ИСУН и обучение на служители в общинските администрации за работа с ИСУП.   Процедурата кореспондира и с целите, заложени в Националната стратегия за развитие на сектора на обществените поръчки в България за периода 2014-2020 г. за създаване на условия за разходване на публичните финанси по възможно най-добрия начин, чрез повишаване на ефективността и законосъобразността при възлагането на обществени поръчки. Чрез процедурата ще се подпомогне прилагането от общините на Закона за управление на средствата от европейските структурни и инвестиционни фондове (ЗУСЕСИФ) и на Закона за обществените поръчки (ЗОП).  Процедурата допълва проект № BG05SFOP001-2.004-0002 „Подобряване капацитета на общинските служители за предоставяне на качествени публични услуги“ на НСОРБ по Процедура BG05SFOP001-2.004 по Оперативна програма „Добро управление“ (ОПДУ). | | | |

1. Изменени с решение на РУО от 26.05.2020 (обективирано в контролен лист) в съответствие с процедурно решение на КН на ОПДУ, взето на XII-тото редовно заседание на комитета, проведено на 22.11.2019 г., съгласно което КН на ОПДУ одобрява Критериите за подбор на операции единствено в част II. Специфични критерии и част III. Индикатори. **При изменения на КПО, съответно КН на ОПДУ ще одобрява изменения единствено в част II. Специфични критерии или отпадане на относими към процедурата индикатори.** За изменения в част I. Обща информация, част IV. Обосновка или включване на нови относими индикатори, КН единствено ще бъде информиран. [↑](#footnote-ref-1)
2. Регламент (ЕС) № 1303/2013 на Европейския парламент и на Съвета от 17 декември 2013 година за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета [↑](#footnote-ref-2)
3. Постановление № 189 на Министерския съвет от 2016 г. за определяне на национални правила за допустимост на разходите по програмите, съфинансирани от Европейските структурни и инвестиционни фондове, за програмен период 2014 – 2020 г. [↑](#footnote-ref-3)
4. Обосновката задължително включва изисквания за съответствие на процедурата със стратегическите документи, относими към програмата и пътните карти към тях. [↑](#footnote-ref-4)